b"\n_START_ARTICLE_\nPon\xc3\xa7 IV d'Emp\xc3\xbaries\n_START_SECTION_\nOr\xc3\xadgens familiars\n_START_PARAGRAPH_\nFill d'Hug IV d'Emp\xc3\xbaries i Maria de Vilademuls, va heretar el comtat d'Emp\xc3\xbaries a la mort del seu pare el 1230.\n_START_SECTION_\nVida pol\xc3\xadtica\n_START_PARAGRAPH_\nEl seu comtat continu\xc3\xa0 sota la crisi econ\xc3\xb2mica que ja pat\xc3\xad en temps del seu pare. Per intentar redre\xc3\xa7ar-la l'any 1231 va vendre terres en alou a l'abat de Santa Maria de Roses, don\xc3\xa0 feus al vescomte de Rocabert\xc3\xad i realitz\xc3\xa0 diverses permutes: la m\xc3\xa9s destacada fou la cessi\xc3\xb3 al comte de Barcelona d'unes terres del Rossell\xc3\xb3 a canvi de la poblaci\xc3\xb3 de Banyuls (1248)._NEWLINE_Juntament amb Pere Nolasc fund\xc3\xa0 el 1238 a Castell\xc3\xb3 d'Emp\xc3\xbaries el convent de la Merc\xc3\xa8. Aix\xc3\xad mateix tamb\xc3\xa9 proteg\xc3\xad el monestir de Sant Quirze de Colera._NEWLINE_Particip\xc3\xa0, juntament amb el seu pare, en la Croada contra Al-May\xc3\xbbrqa el 1229-1230, com tamb\xc3\xa9 ho f\xc3\xa9u en solitari en la conquesta de Val\xc3\xa8ncia. Fou conseller reial i particip\xc3\xa0 en les Corts de Monts\xc3\xb3, aix\xc3\xad com en les dels catalans del 1251, on f\xc3\xa9u homenatge a l'infant Pere com a hereu del Comtat de Barcelona. El 1246 fou ambaixador a Tunis (Ifr\xc3\xadqiya) i el 1264 a Fran\xc3\xa7a, juntament amb el bisbe de Barcelona."